Document ID: 31998R1406

KOMISSION ASETUS (EY) N:o 1406/98,
annettu 1 päivänä heinäkuuta 1998,
tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi annetussa asetuksessa (EY) N:o 3066/95 annettujen tiettyjen myönnytysten keskeyttämisestä annetun neuvoston asetuksen (EY) N:o 703/98 1 artiklassa säädettyjen toimenpiteiden kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi annetussa asetuksessa (EY) N:o 3066/95 annettujen tiettyjen myönnytysten keskeyttämisestä 17 päivänä maaliskuuta 1998 annetun neuvoston asetuksen (EY) N:o 703/98 (1) ja erityisesti sen 2 artiklan,
sekä katsoo, että
neuvoston asetuksessa (EY) N:o 3066/95 (2), sellaisena kuin se on viimeksi muutettuna asetuksella (EY) N:o 1595/97 (3), vahvistetaan tietyille maataloustuotteille yhteisön tariffikiintiöinä tehdyt myönnytykset ja säädetään tiettyjen Eurooppa-sopimuksissa määrättyjen maataloutta koskevien myönnytysten yksipuolisesta mukauttamisesta siirtymäkauden toimenpiteenä Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi,
T Osekin tasavallan nostettua yksipuolisesti tiettyjen yhteisöstä peräisin olevien maataloustuotteiden tuontitulleja asetuksella (EY) N:o 703/98 keskeytettiin samalla tavoin yksipuolisesti tiettyjen asetuksessa (EY) N:o 3066/95 säädettyjen myönnytysten soveltaminen yhteisön kauppaetujen suojelemiseksi,
T Osekin tasavalta on nyt kumonnut tiettyjen maataloustuotteiden tuontitullit, jolloin tullikohtelun vastavuoroisuus on palannut, ja
tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Kumotaan asetuksen (EY) N:o 703/98 1 artiklassa säädetyt toimenpiteet.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä heinäkuuta 1998.

Labels: 3
15
6